આમ તો ટ્રેલર પરથી જ ફન્ને ખાનમાં ખાસ એનર્જી ફીલ થતી નહોતી. પરંતુ ઊંડે ઊંડે આશા હતી કે ‘સિક્રેટ સુપરસ્ટાર’ના ‘દમ લગા કે હૈશા’ વર્ઝન જેવી ‘ફન્ને ખાન’ એક ક્વર્કી કોમેડી હશે. ને જોડે જોડે એમાં ઈન્સ્પિરેશનના પણ હળવા ડોઝ હશે. એક ‘પેટા-આશા’ એવી પણ હતી કે અનિલ કપૂર-રાજકુમાર રાવ અને ઐશ્વર્યા રાય જેવા સ્ટાર્સ કંઈ સાવ સ્ક્રિપ્ટ વાંચ્યા વિના તો ફિલ્મો સાઈન નહીં જ કરતા હોય. પરંતુ 129 મિનિટની આ ફિલ્મમાંથી મળ્યું શું? ઘોર નિરાશા!